Diari Oficial de la Generalitat Valenciana


Sumari del DOGV 6877, del 05-10-2012 (2012/9111)

Bases específiques que han de regir les proves selectives per a la provisió en propietat de la plaça d'intendent de la policia local inclosa en l'oferta d'ocupació pública.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6877

Data del DOGV
:   05-10-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/9111


Data del document
:   25-09-2012

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * concurs administratiu

Bases específiques que han de regir les proves selectives per a la provisió en propietat de la plaça d'intendent de la policia local inclosa en l'oferta d'ocupació pública. [2012/9111]  
Mitjançant Decret de la Regidoria Delegació d'Administració General, Personal, Seguretat Ciutadana i Esports de data 25 de setembre de 2012, s'ha resolt aprovar les bases específiques que literalment es transcriuen seguidament:   
  
Primera. Objecte de la convocatòria  
1.1. L'objecte de la present convocatòria de proves selectives és la provisió en propietat de la plaça d'intendent de la policia local, vacant en la plantilla de personal funcionari d'este Ajuntament, i inclosa en l'oferta pública d'ocupació d'este Ajuntament, tot això sense perjudici de les possibles ampliacions o amortitzacions que es puguen produir fins a la finalització del present procés selectiu.  
1.2. La plaça d'intendent està classificada en l'escala tècnica d'administració especial, subescala de servicis especials, classe policia local, categoria intendent, grup de titulació A2, d'acord amb la titulació exigida per al seu ingrés.  
Està dotada amb les retribucions bàsiques del grup A2, i les complementàries que corresponguen, de conformitat amb la legislació vigent i relació de llocs de treball d'este Ajuntament.  
1.3. La provisió d'esta plaça s'efectuarà per mitjà del procediment de torn lliure, per mitjà del sistema de concurs oposició.   
Si fa el cas, en el supòsit que la plaça oferida pel torn lliure no fos coberta per l'esmentat torn, serà oferidda pel torn de promoció interna. Si tampoc es cobrira la plaça pel torn de promoció interna, la plaça passarà a convocar-se pel torn de mobilitat.  
  
Segona. Condicions dels aspirants  
Per a ser admesos a la realització de les proves selectives, els aspirants hauran de complir els següents requisits en la data en què acabe el termini de presentació d'instàncies, excepció feta del detallat en la lletra e), que haurà de referir-se al moment de terminació de les proves selectives amb la publicació de la llista d'aprovats.  
2.1. Torn lliure.  
a) Tindre la nacionalitat espanyola.  
b) Estar en possessió del títol de diplomat universitari, grau o equivalent.  
c) No patir cap malaltia ni defecte físic que impedisca l'exercici de les funcions, d'acord amb la totalitat de les prescripcions establides en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.   
  
d) Tindre complits 18 anys.  
e) No haver sigut separat, per mitjà d'expedient disciplinari, del servici de l'estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
f) Estar en possessió dels permisos que habiliten per a la conducció de les classes B en condicions per a accedir al permís BTP, i que permeta la conducció de motocicletes de qualsevol característiques de potència o relació potència/pes.  
2.2. Torn de promoció interna.  
a) Ser funcionari de carrera de l'Ajuntament de Tavernes de la Valldigna, integrat en la escala tècnica d'administració especial, subescala de servicis especials, classe policia local, categoria inspector.  
b) Haver romàs, almenys dos anys, com a funcionari de carrera en la categoria d'inspector dins de la mateixa subescala i classe.  
c) No patir cap malaltia ni defecte físic que impedisca l'exercici de les funcions, d'acord amb la totalitat de les prescripcions establides Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.   
d) Estar en possessió dels permisos que habiliten per a la conducció de les classes B en condicions per a accedir al permís BTP, i que permeta la conducció de motocicletes de qualsevol característiques de potència o relació potència/pes.  
e) No haver sigut separat, per mitjà d'expedient disciplinari, del servici de l'estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
f) Estar en possessió del títol de diplomat universitari, grau o equivalent o haver superat el curs d'habilitació de policies locals en el marc del que disposa la disposició transitòria primera de la Llei 6/1999 (Resolució de 30 de juny de 2008 de la Direcció General de Seguretat i Protecció Ciutadana, DOGV 5819 de data 01.08.2008, sols als efectes de promoció interna).   
2.3. Torn de mobilitat.  
a) Ser funcionari de carrera, integrat en la escala tècnica d'administració especial, subescala de servicis especials, classe policia local, categoria d'intendent de qualsevol municipi de la Comunitat Valenciana.  
  
b) Haver romàs, almenys dos anys, com a funcionari de carrera en el lloc de treball des del qual es concursa.  
c) No faltar menys de cinc anys per a passar a la situació de segona activitat.  
d) No patir cap malaltia ni defecte físic que li impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques que estableix l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.   
e) No trobar-se suspès, ni inhabilitat en ferm, per a l'exercici de funcions públiques. De produir-se la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte de tal aspirant.  
  
f) Estar en possessió dels permisos que habiliten per a la conducció de les classes B en condicions per a accedir al permís BTP, i que permeta la conducció de motocicletes de qualsevol característiques de potència o relació potència/pes.  
g) Estar en possessió del títol de diplomat universitari, grau o equivalent.  
  
Tercera. Procediment de selecció torn lliure o, si fa el cas, promoció interna; concurs oposició  
1.Fase prèvia.  
De caràcter obligatòria i eliminatòria.   
Abans de començar les proves de coneixement del temari es practicarà un exercici o prova psicotècnica d'aptitud i de personalitat.  
  
Prova psicotècnica: es realitzarà d'acord amb els criteris continguts en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
  
2. Fase d'oposició. Constarà dels exercicis següents:  
Prèviament a l'inici de les proves, els aspirants aportaran un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria d'intendent de la policia local, així com que no es troben impedits o incapacitats per a l'accés a la funció pública.  
2.1. Primer exercici: proves d'aptitud física.  
De caràcter obligatori i eliminatori.  
Consistirà a superar proves d'aptitud física que posen de manifest la capacitat per a l'exercici del lloc de treball. Aquesta prova s'ajustarà al que es disposa l'annex I apartat b) de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
La qualificació d'este exercici serà d'apte o no apte.  
La corporació declina tota responsabilitat que es derive dels accidents que es pogueren produir com a conseqüència d'este exercici.  
  
Els aspirants hauran d'acudir proveïts de vestimenta i calçat esportius adequats per a la realització de cada prova.  
2.2. Segon exercici: qüestionari tipus test de cultura policial.  
De caràcter obligatori i eliminatori.   
Qüestionari de cultura policial. Consistirà a contestar correctament per escrit un qüestionari de 100 preguntes, amb quatre respostes alternatives, només una d'elles certa, sobre els temes que constituïxen el temari que s'adjunta com a annex a estes bases, en un temps màxim de 90 minuts.  
Les contestacions errònies es valoraran negativament amb una penalització equivalent a un terç del valor de cada contestació correcta. Les respostes en blanc no penalitzaran.  
La qualificació d'este exercici serà de 0 a 10 punts, havent d'obtindre's un mínim de 5 punts per a superar-lo.  
2.3. Tercer exercici: tema de composició.  
De caràcter obligatori i eliminatori.  
Consistirà en el desenvolupament d'un tema d'actualitat i coneixement general relacionat amb els epígrafs del temari inclòs com a annex a estes bases, triat pel tribunal, l'extensió del qual no podrà ser inferior a tres folis ni excedir de cinc, a una sola cara, i en un temps no superior a 1 hora i 30 minuts, a fi de valorar la lògica de l'exposició. Tal exercici, a elecció del tribunal, podrà ser llegit en sessió pública per l'aspirant.  
  
La qualificació d'este exercici serà de 0 a 10 punts, i seran eliminats els aspirants que no aconseguisquen una puntuació mínima de 5 punts.  
  
2.4. Quart exercici. Desenvolupament del temari.  
De caràcter obligatori i eliminatori.  
Consistent a desenvolupar per escrit, durant un temps màxim de dos hores, dos temes triats per l'aspirant de quatre extrets per sorteig d'entre els que componen el temari inclòs com a annex d'estes bases. Tals temes seran llegits en sessió pública davant del tribunal, que podrà formular les preguntes o aclariments que sobre estos jutge oportunes. Es valorarà la claredat d'idees, la facilitat d'expressió i el coneixement sobre els temes exposats.  
La qualificació d'este exercici serà de 0 a 10 punts, havent d'obtindre un mínim de 5 punts per a superar-lo.  
2.5. Cinquè exercici. Memòria projecte.  
De caràcter obligatori i eliminatori.  
Defensa pública d'una memòria projecte que consistirà en la presentació i exposició oral i pública durant una hora d'un estudi original, amb una extensió mínima de 50 folis i màxima de 70, mecanografiats a doble espai i a una cara, mida DIN A-4, sobre l'organització i problemàtica, funcions i serveis del cos de la policia local en un municipi similar a este.   
Este projecte haurà d'aportar-se en el moment de presentació de la sol·licitud de participació en el procés selectiu, i adjuntar-se en un sobre tancat, signat i amb el segell i número de registre d'entrada en l'Ajuntament.  
La qualificació d'este exercici serà de 0 a 10 punts, havent d'obtindre un mínim de 5 punts per a superar-lo.  
2.6. Sisè exercici: prova de reconeixement mèdic.   
De caràcter obligatori i eliminatori.   
La superació d'esta prova, homologada expressament per l'IVASP, tindrà una validesa de sis mesos des de la seua realització, i quedaran exempts de realitzar-la aquells que, en tal període, l'hagen superada, sempre que no es produïsquen malalties o malalties que, a juí del tribunal mèdic, justifiquen tornar-les a passar.  
Serà obligatori i eliminatori amb la qualificació d'apte o no apte d'acord amb els criteris continguts en l'annex II de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
El facultatiu o facultatius que realitzen el reconeixement mèdic seran designats per l'alcalde president, i emetran un informe sobre l'aptitud o no aptitud dels aspirants.  
2.7. Setè exercici. Coneixement del valencià.   
De caràcter obligatori i no eliminatori.  
Consistirà a traduir del valencià al castellà i viceversa un text proposat pel tribunal. El temps per la realització d'este exercici es determinarà immediatament abans de la seua realització. La duració serà establida pel tribunal en vista de la dificultat de l'exercici proposat; s'adequarà la dificultat a la categoria de la plaça convocada.  
  
Este exercici serà avaluat entre 0 i 4 punts.  
2.8.Huitè exercici. Obligatori i no eliminatori  
Consistirà en l'exposició per escrit d'un tema dels que composen el grup de temes locals en un temps màxim d'1 hora y mínim de 45 minuts; s'hi valoraran els coneixements exposats, la claredat en l'exposició, presentació, redacció i ortografia que, en tot cas, seran llegits per l'aspirant en sessió pública davant el tribunal.  
La qualificació d'este exercici serà de 0 a 5 punts.  
A criteri del tribunal, l'exposició escrita del tema podrà substituir-se per la realització d'una prova de 50 preguntes amb quatre respostes alternatives, de les quals tan sols una serà correcta.  
Per a la correcció d'esta prova s'utilitzarà la fórmula prevista per a la correcció del qüestionari tipus test, és a dir, les contestacions errònies es valoraran negativament amb una penalització equivalent a un terç del valor de cada contestació correcta; les respostes en blanc no penalitzaran.  
  
La qualificació d'este exercici serà de 0 a 5 punts.  
2.9. La valoració dels exercicis de desenvolupament del temari s'efectuarà per mitjà de l'obtenció de la mitjana aritmètica de cada un dels membres del tribunal de selecció, i hauran de rebutjar-se a estos efectes totes les puntuacions màximes i mínimes quan entre elles existisca una diferència de 4 punts o més; servirà, si és el cas, com a punt de referència la puntuació màxima obtinguda. La dita diferència serà de 2 punts quan es tracte de valorar els temes de l'entorn sociolocal i els coneixements del valencià.  
3. Fase de concurs.  
Finalitzada la fase d'oposició, es valoraran els mèrits aportats pels aspirants que l'hagen superada, d'acord amb el barem de mèrits inclòs en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general per a la valoració dels mèrits en els concursos oposició convocats per a la selecció dels membres dels cossos de policia local de la Comunitat Valenciana.  
  
Tercera. Si fa el cas, procediment de selecció torn de mobilitat; concurs de mèrits  
El concurs per a cobrir les places per torn de mobilitat s'ajustarà a les normes següents:  
abans de començar la valoració dels mèrits aportats, es practicarà als aspirants les següents proves i exercicis:  
1. Prova d'aptitud i de personalitat i reconeixement mèdic preceptiu.   
Tant l'exercici psicotècnic com el de reconeixement mèdic seran eliminatoris, amb la qualificació d'apte o no apte, i s'ajustarà als barems corresponents establerts en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic, així com a les normes i criteris que s'han determinat a les presents bases per a la promoció interna o torn lliure.  
  
Esta prova es qualificarà com a apte o no apte.  
2. Concurs de mèrits.   
Els mèrits al·legats i justificats documentalment al formular-se la sol·licitud per a prendre part en el concurs es valoraran d'acord amb el barem establit en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general d'aplicació als concursos de mèrits per a la provisió de places en els cossos de policia local de la Comunitat Valenciana, pel torn de motilitat.  
Una vegada transcorregut el termini de presentació d'instàncies, estes són vinculants per al peticionari i els destins adjudicats seran irrenunciables, llevat que abans de finalitzar el termini de presa de possessió s'haguera obtingut un altre destí per convocatòria pública, i en este cas haurà de comunicar-se tal circumstància a l'ajuntament convocant de la plaça oferida i adjudicada.  
En qualsevol moment del procés d'adjudicació podrà demanar-se formalment dels interessats els aclariments o, si és el cas, la documentació addicional que s'estime necessària per a la comprovació dels mèrits, requisits o dades al·legades així com aquells altres que es consideren necessaris per a una correcta valoració.  
  
  
ANNEX   
Programa de temes  
  
El tema 1 al 66 amb el mateix enunciat que el que s'estableix a l'apartat B.1. (categoria d'intendent) en l'Ordre d'1 de juny de 2001, de la Conselleria de Justícia i Administracions Públiques, de desplegament del Decret 88/2001, de 24 d'abril, del Govern Valencià, per la qual s'aproven les bases i criteris uniformes per a la selecció, promoció i mobilitat de les policies locals de la Comunitat Valenciana, escala tècnica.  
  
Grup de temes locals  
Tema 67. El terme municipal de Tavernes de la Valldigna. Característiques físiques generals, límits, partides, camins, vies veïnals. Llista de carrers del nucli urbà de la ciutat i de la platja. Xarxa viària: característiques, punts i moments d'especial atenció. Els centres escolars: ubicació. Principals infraestructures municipals de caràcter cultural, esportiu, etc.  
  
Tema 68. Història del municipi de Tavernes de la Valldigna. Costums i tradicions. Festes. Indústria. El turisme a Tavernes de la Valldigna. L'organització municipal de l'Ajuntament de Tavernes de la Valldigna. L'organigrama dels seus òrgans unipersonals i col·legiats.   
  
Tema 69. Aspectes relatius a la policia local i funcions de policia administrativa continguts en les ordenances i reglaments municipals següents:  
- Ordenança municipal de prevenció de la contaminació acústica.  
  
- Ordenança municipal reguladora de la venda no sedentària  
- Ordenança municipal reguladora de la tinença d'animals de companyia.  
- Ordenança municipal de neteja urbana i residus.  
- Ordenança municipal de policia rural.  
- Ordenança reguladora de la concessió de llicències per a l'entrada i eixida de vehicles a través de les voreres, càrrega i descàrrega de mercaderies de qualsevol classe i reserves exclusives de via pública.  
- Ordenança municipal sancionadora per infraccions a les normes de trànsit, circulació de vehicles de motor i seguretat viària.  
Tema 70. Protecció de dades de caràcter personal. Normes reguladores. La guia de bones pràctiques de l'Ajuntament. Manual de Procediments i protocols en matèria de protecció de dades; protocols 26 i 27.  
  
L'Ajuntament facilitarà als aspirants, a partir del moment de presentar la sol·licitud de participació en el procés selectiu, els materials propis de l'Ajuntament (com poden ser ordenances, organigrames, plànols, guies, manuals, protocols, etc.) necessaris per tal de preparar l'estudi del grup de temes locals.  
  
Tavernes de la Valldigna, 25 de setembre de 2012.- El cap de l'Activitat de Recursos Humans i Gestió de Personal: Valentín Vercher Manclús.